

**ประกาศสํานักงานสาธารณสุขอําเภอเทพสถิต**

**เรื่อง มาตรการป้องกันการรับสินบนในการจัดซื้อจัดจ้าง**

-----------------------------------------------------------

โดยที่สํานักงานสาธารณสุขอําเภอเทพสถิต มีความมุ่งมั่นในการบริหารราชการอย่างซื่อสัตย์สุจริตตามหลักธรรมาภิบาล เพื่อสร้างความเชื่อมั่นแก่สังคม และให้ความสําคัญการต่อต้านการทุจริตทุกรูปแบบซึ่งกระบวนการจัดซื้อจัดจ้างอาจก่อให้เกิดความเสี่ยงจากการเกิดข้อสงสัยว่า มีการทุจริตโดยรับสินบนในการจัดซื้อจัดจ้าง เพื่อเป็นแนวทางการปฏิบัติในการจัดซื้อจัดจ้างของหน่วยงานเป็นไปด้วยความโปร่งใส สุจริต ตรวจสอบได้โดยมีมาตรการกําหนดแนวทางปฏิบัติดังนี้

1. ยึดถือกฎหมาย กําระเบียบปฏิบัติของทางราชการอย่างเคร่งครัด

2. วางตัวเป็นกลางในการดําเนินการเกี่ยวกับพัสดุ

3. ปฏิบัติหน้าที่ด้วยจิตสํานึกและด้วยความโปร่งใส สามารถให้ผู้มีส่วนเกี่ยวข้องตรวจสอบได้

4. คํานึงถึงประโยชน์ของหน่วยงาน/ส่วนรวมของทางราชการเป็นหลักและความถูกต้อง ยุติธรรมความสมเหตุสมผลประกอบด้วย

5. ดําเนินการให้มีการใช้จ่ายเงิน/ทรัพย์สินของหน่วยงานอย่างประหยัด คุ้มค่า เกิดประโยชน์สูงสุด

6. ไม่เรียก รับ ยอมรับทรัพย์สินหรือผลประโยชน์อื่นไม่ว่าโดยตรง/อ้อมจากผู้ขาย ผู้รับจ้าง ผู้มีส่วนเกี่ยวข้องที่มีความสัมพันธ์กับทางราชการเกี่ยวกับการพัสดุเพื่อตนเอง/ผู้อื่น โดยมิชอบ

7. ไม่นําความสัมพันธ์ส่วนตัวมาประกอบการใช้ดุลยพินิจในการปฏิบัติหน้าที่

8. ไม่ให้ข้อมูลภายในที่เป็นการเอื้อประโยชน์ต่อฝ่ายใดฝ่ายหนึ่ง/พวกพ้องของตนเอง

9. ปฏิบัติต่อผู้ขาย ผู้รับจ้าง ผู้มีส่วนเกี่ยวข้องที่มีนิติสัมพันธ์กับทางราชการเกี่ยวกับพัสดุผู้ร้องเรียนร้องทุกข์ ด้วยความเป็นธรรม เอื้อเฟื้อ มีน้ำใจ แต่ต้องไม่เป็นปรปักษ์ต่อการแข่งขันอย่างเสรีและเป็นธรรม

10. หัวหน้าเจ้าหน้าที่ด้านพัสดุ พึงควบคุม ตรวจสอบ ดูแล กําชับให้ผู้ปฏิบัติงานประพฤติปฏิบัติตามกฎระเบียบอย่างเคร่งครัด กรณีพบว่ามีการประพฤติปฏิบัติไม่เป็นไปตามกฎหมายหรือระเบียบที่เกี่ยวข้องให้รายงานสาธารณสุขอําเภอโดยทันทีเพื่อพิจารณาแก้ไข ยกเว้น หรือดําเนินการอื่นที่เหมาะสม เพื่อให้ความถูกต้องและเป็นธรรม

11. หากหัวหน้าเจ้าหน้าที่ด้านพัสดุเห็นว่า มีการทุจริตหรือข้อกล่าวหาว่ามีการรับสินบนให้รีบดําเนินการรวบรวมข้อเท็จจริง และรายงานเสนอต่อสาธารณสุขอําเภอ เพื่อดําเนินการตามขั้นตอนข้อเท็จจริงต่อไป

12. ให้รายงานตรวจสอบภายใน ออกตรวจสอบภายในและประเมินความเสี่ยงเพื่อคัดเลือกโครงการจัดซื้อจัดจ้างมาตรวจสอบตามความเหมาะสม และรายงานให้สาธารณสุขอําเภออย่างน้อยปีละสองครั้ง

 ประกาศ ณ วันที่ 2 เดือน มกราคม พ.ศ. ๒๕๖8



(นายสายัณห์ สุวรรณโรจน์)

สาธารณสุขอำเภอเทพสถิต